Bəhram Osmanov

Bəhram Osmanov (tam adı: Bəhram Məcid oğlu Osmanov; ) — Azərbaycanın teatr rejissoru, aktyor, Azərbaycan (2007) və Kalmıkiya (2014) Respublikalarının əməkdar incəsənət xadimi, 2012-ci ildən 2022-ci ilə qədər Gənc Tamaşaçılar Teatrının baş rejissoru çalışıb

 Həyatı 
Bəhram Məcid oğlu Osmanov 1985-ci ildə M. Əliyev adına Azərbaycan Dövlət İncəsənət İnstitutunun rejissorluq fakültəsini bitirmişdir.

1987-ci ildən Azərbaycan Dövlət Akademik Milli Dram Teatrında quruluşçu rejissor kimi çalışan B. Osmanov T. Vilyamsın "Şüşə heyvanxana", B. Vahabzadənin "Hara gedir bu dünya?", "Cəzasız günah", Y. O’Nilin "Qarağaclar altında məhəbbət", V. Babanlının "Ana intiqamı", Ə. Əmirlinin "Ağqoyunlular və Qaraqoyunlular", "Köhnə ev", "Varlı qadın", "Mesenat", C. Cabbarlının "Ədirnə fəthi", U. Şekspirin "Kral Lir", Sofoklun "Şah Edip", N. Həsənzadənin "Pompeyin Qafqaza yürüşü", R. Novruzovun "Hələ "sevirəm" deməmişdilər", H. İbsenin "Oyuncaq ev" tamaşalarına maraqlı səhnə həlli vermişdir. İstedadlı rejissor B. Osmanov Füzuli Dövlət Dram Teatrında "Diribaş adamlar" (V. Şukşin), Gəncə Dövlət Dram Tetrında "At ilinin birinci ayı" (R. Novruzov), Lənkəran Dövlət Dram Teatrında "Yudif" (A. Tammsaars), "Günahsız müqəssirlər" (A. Ostrovski), Azərbaycan Dövlət Gənc Tamaşaçılar Teatrında "Cəza" (Ə. Əmirli), Azərbaycan televiziyasında "6 saylı palata" (A. Çexov), "Bəyaz gecələr" (F. Dostoyevski), "Yurd yeri" (E. Mehrəliyev), "Qu quşunun məhəbbəti" (Şahin) tamaşalarının quruluşçu rejissoru olmuşdur. 2012-ci ildən 2022-ci ilə qədər Azərbaycan Dövlət Gənc Tamaşaçılar Teatrının baş rejissoru vəzifəsində çalışıb.

Ailəsi
Azərbaycan Dövlət Mədəniyyət və İncəsənət Universitetinin baş müəllimi, teatr xadimi Azərbaycan Respublikasının əməkdar mədəniyyət işçisi Esmiralda Osmanovanın həyat yoldaşıdır.

Teatr rejissoru Ayla Osmanovanın atasıdır

 Mükafatları 
Əməkdar incəsənət xadimidir. 9 may 2012-ci ildə, 30 aprel 2014-cü ildə, 6 may 2015-ci ildə, 6 may 2016-cı ildə, 1 may 2017-ci ildə, 9 may 2018-ci ildə, 10 may 2019-cu ildə, 7 may 2020-ci ildə və 7 may 2021-ci ildə Prezident Mükafatına layiq görülmüşdür. 2014-cü ildə Kalmıkiya Respublikasının əməkdar incəsənət xadimi fəxri adına layiq görülüb. 2018-ci ildə Rusiya Federasiyası Teatr Xadimləri İttifaqının festival və tədbirlərində, həmçinin Rusiya və Azərbaycan teatrları arasında yüksək peşəkarlıq, dostluq və mədəni əlaqələrin inkişafına görə Ümumrusiya Teatr Cəmiyyətinin Fəxri Fərmanı ilə təltif olunmuşdur. 28 oktyabr 2019-cu ildə Cəfər Cabbarlı mükafatına layiq görülmüşdür.

 Filmoqrafiya 
 Lal (film, 1992)
 Ac həriflər (film, 1993) (tammetrajlı film-tamaşa) (Aztv)-rol: Zərbəli, falçı, kərbəlayi
 At ilinin birinci ayı (film, 1993)
 Mənim ağ şəhərim (film, 1993)
 Altı nömrəli palata (film, 1994)
 Yurd yeri
 Qu quşunun məhəbbəti (1995)
 Apardı sellər Saranı (film, 1996)
 Yurd yeri 2
 Son arzu (film, 2003)
 Qarabağnamə

 Quruluş verdiyi əsas tamaşalar 
Azərbaycan Dövlət Gənc Tamaşaçılar Teatrı

 "Cəza" — (Ə. Əmirli)
 "Hacı Qara" — (M. F. Axundzadə)
 "Ezop" — (G. Fiqeyredo)
 "Yaddaş ağrısı" — (H. Mirələmov)
 "36-dan 6-sı" — (İnna Qaruçava, Petr Xotyanovski)
 "Viktoriya" — (K. Hamsun)
 "Axır ki, qurtardı" — (P. Turrini)
 "Hacı Qara" — (M. F. Axundzadə — yeni quruluşda)
 "Mən gəldim, qızlar" — (L. Nuren)
 "Hasarın o üzü" — (Ə. Əmirli)
 "Qırmızı papaq" — (Y. Şvarts)
 "Sarıköynəklə Valehin nağılı" — (İ. Əfəndiyev)
 "Miras" — (H. Mirələmov)
 "Biri var idi, biri yox" — (Ə. Ol)
 "Uzuncorab Pippi" — A. Lindqren
 "Ünvansız qatar" — Ə. Əmirli

Azərbaycan Dövlət Akademik Milli Dram Teatrı

 "Şüşə heyvanxana" — (T. Vilyams)
 "Cəzasız günah", "Hara gedir bu dünya?" — (B. Vahabzadə)
 "Qarağaclar altında ehtiras" — (Y. O’Nil)
 "Ana intiqamı"- (V. Babanlı)
 "Ağqoyunlular və Qaraqoyunlular" — (Ə. Əmirli)
 "Köhnə ev" — (Ə. Əmirli)
 "Varlı qadın" — (Ə. Əmirli)
 "Mesenat" — (Ə. Əmirli)
 "Ədirnə fəthi" — (C. Cabbarlı)
 "Kral Lir" — (U. Şekspir)
 "Şah Edip" — (Sofokl)
 "Pompeyin Qafqaza yürüşü" — (N. Həsənzadə)
 "Hələ "sevirəm" deməmişdilər" — (Novruzov)
 "Oyuncaq ev" — (H. İbsen)
 "Gəncə qapıları" — (H. Mirələmov)
 "Uçqun" — (T. Cücenoğlu)
 "Kaş araba aşmayaydı" — (O. İoseliani)
 "Xəcalət" — (H.Mirələmov)
 "Cinayət oyunu" — (F. Dostoyevski)
 "21:15 qatarı" — (T. Ozbay)
 "Şükriyyə" — (C. Zeynallı)

Füzuli Dövlət Dram Teatrı

 "Diribaş adamlar" — (V. Şukşin)

Gəncə Dövlət Dram Teatrı

 "At ilinin birinci ayı" — (R. Novruzov)
 "Kəllə" — (N. Hikmət)
 "Ölüm hökmü" — (Elçin)

Lənkəran Dövlət Dram Teatrı

 "Yudif" — (A. Tammsaars)
 "Günahsız müqəssirlər" — (A. Ostrovski 

Musiqili Komediya Teatrı

 "Evlənmə" — (N. V. Qoqol)
 "Kimyagər" — (M. F. Axundzadə)

Mingeçevir Dövlət Dram Teatrı

 "Son reportaj" — (İ. Fəhmi)

Ağdam Dövlət Dram Teatrı
 "Kimdir müqəssir?" — (Ə.B.Haqverdiyev)

B. Basanqov adına Kalmık Milli Dram Teatrı

 "Sevən qadın" — Ə. Əmirli
 "Gözlə məni" — Ə. Əmirli

Azərbaycan televiziyası

 "6 saylı palata" — (A. Çexov)
 "Bəyaz gecələr" — (F. Dostoyevski)
 "Yurd yeri" — (E. Mehrəliyev)
 "Qu quşunun məhəbbəti" — (Şahin)

 İstinadlar 

 Xarici keçidlər 
 Lənkəran Dövlət Dram Teatrında Əsrlərin harayı dramı əsasında hazırlanmış tamaşanın premyerası olub

Kateqoriya:Azərbaycanın teatr rejissorları
Kateqoriya:Azərbaycan aktyorları
Kateqoriya:Azərbaycan Respublikasının əməkdar incəsənət xadimləri
Kateqoriya:Azərbaycan Dövlət Mədəniyyət və İncəsənət Universitetinin məzunları
Kateqoriya:"Cəfər Cabbarlı" mükafatı laureatları